Sin væsentlige stilistiske impuls modtog Strøm Tejsen fra Martin Nyrop, og sit udgangspunkt i [[Historicisme (arkitektur)|historicismens]] sidste, friere periode omkring 1900 slap han aldrig helt. Han fastholdt livet igennem en interesse for [[mursten]]sarkitekturen og opdyrkede i sine huse et malerisk, pittoresk og dansk præg. Han filtrerede de vekslende stilistiske påvirkninger (den engelskinspirerede [[nybarok]]ke periode, nyklassicismen, en mådeholden [[modernisme]]) gennem denne kunsteriske grundindstilling. Hans hovedværk er Clara Raphaels Hus, [[Østerbrogade (København)|Østerbrogade]] 85 (1919-20), hvor det solide håndværk står i forgrunden og med gavle inspireret af [[Ulrik Plesner]].
Personbillede_savnes